כל מדינות יבשת אפריקה אינן מכירות בזוגיות חד מינית מלבד דרום אפריקה (משנת 1996) והטריטוריות: האיים הקנריים, מדיירה, מלייה, סאוטה, סנט הלנה, אסנשן, טריסטן דה קונה, הארצות הדרומיות והאנטארקטיות של צרפת, הטריטוריה הבריטית באוקיינוס ההודי, מיוט, וראוניון.
אימוץ ילדים.
נכון לשנת 2021 מבין מדינות אפריקה, כולל המדינות שיש להן הכרה מוגבלת, רק דרום אפריקה מתירה לזוגות חד־מיניים לאמץ ילדים במשותף (משנת 2006), לצד הטריטוריות הספרדית, פורטוגזית, בריטיות וצרפתיות הנמצאים בשטחי היבשת, האיים הקנריים, מדיירה, מלייה, סאוטה, סנט הלנה, אסנשן, טריסטן דה קונה, הטריטוריה הבריטית באוקיינוס ההודי, הארצות הדרומיות והאנטארקטיות של צרפת, מיוט, וראוניון.
בטריטוריה הבריטית באוקיינוס ההודי לא ידוע על נתונים של התרה או איסור בנושא.
שירות צבאי.
להטב"ים גלויים רשאיים לשרת בצבא.
נכון לשנת 2021, מבין מדינות אפריקה, כולל המדינות שיש להן הכרה מוגבלת, רק דרום אפריקה מתירה להומוסקסואלים ולסביות מוצהרים לשרת בצבא באופן גלוי (משנת 1996), מבלי שייאלצו להסתיר את נטייתם המינית לצד הטריטוריות: האיים הקנריים, מדיירה, מלייה, סאוטה, סנט הלנה, אסנשן, טריסטן דה קונה, הארצות הדרומיות והאנטארקטיות של צרפת, הטריטוריה הבריטית באוקיינוס ההודי, מיוט, וראוניון.
בשאר 13 המדינות: אלג'יריה, דרום סודאן, לוב, מצרים, סודאן, פובליקת סהרה הערבית הדמוקרטית, גמביה, מאוריטניה, אוגנדה, קניה, סומליה, סומלילנד ומוזמביק קיים איסור בחוק לגבי הנושא. במרוקו, תוניסיה, בורקינה פאסו, בנין, גאנה, גינאה, גינאה ביסטו, חוף השנהב, טוגו, כך ורדה, ליבריה, מאלי, ניגריה, ניז'ר, סנגל, סיירה לאון, גבון, גינאה המשוונית, הרפובליקה הדמוקרטית של קונגו, הרפובליקה המרכז-אפריקאית, הרפובליקה של קונגו, סאו טומה ופרינסיפה, צ'אד, בורונדי, טנזניה, רואנדה, אריתראה, אתיופיה, גיבוטי, אנגולה, אסוואטיני, בוטסואנה, זימבבואה, זמביה, לסוטו, מוזמביק, מלאווי, ונמיביה, מאוריגיוס, מדגסקר, סיישל וקומרו לא ידועים נתונים על התרה או איסור בנושא.
הגנה מפני אפליה.
איסור אפליה על רקע נטייה מינית.
נכון לשנת 2021, מבין מדינות אפריקה, ב-4 מדינות החוק אוסר באופן מוחלט על אפליה על רקע נטייה מינית: מדינות אלה הן מאוריציוס, אנגולה, סיישל ודרום אפריקה. ב־3 מדינות נוספות החוק אוסר באופן חלקי על אפליה על רקע זה, בהן: כף ורדה, בוטסואנה ומוזמביק.
ב־7 הטריטוריות האיים הקנריים, מדיירה, מלייה, סאוטה, סנט הלנה, אסנשן, טריסטן דה קונה, הארצות הדרומיות והאנטארקטיות של צרפת, מיוט, וראוניון החוק אוסר באופן מוחלט על אפליה על רקע נטייה מינית, ובטריטוריה הבריטית סנט הלנה, אסנשן וטריסטן דה קונה האיסור על אפליה זו מעוגן בחוקה. הטריטוריה הבריטית באוקיינוס ההודי היא הטריטוריה היחידה באפריקה שבה לא ידועים נתונים על איסור אפליה או התרה בנושא זה.
טרנסג'נדריות ושינוי מגדר.
הכרה בשינוי מגדר ואיסור אפליה על רקע זהות מגדרית.
נכון לשנת 2021, רק 3 מדינות באפריקה, בוטסואנה (החל משנת 2017), נמיביה (משנת 1982) ודרום אפריקה (משנת 2003), מתירות לטרנסג'נדרים לשנות את שמם ומגדרם החוקי על ידי ניתוח לשינוי מין. (ראו בטבלה שלמטה).
גם באשר לזהות מגדרית, הטריטוריות שבאפריקה ליברליות יותר באופן משמעותי משאר המדינות: טרנסג'נדרים מורשים לשנות את מגדרם החוקי ב־8 טריטוריות. הטריטוריה הבריטית באוקיינוס ההודי היא הטריטוריה היחידה ביבשת שבה לא ידועים נתונים האם נושא זה מותר או אסור על פי החוק.
ב-31 המדינות האפריקאיות הנוספות, קיים איסור על שינוי מגדר וטרנסג'נדריות במדינות בעוד שבבורקינה פאסו, בנין, גינאה ביסאו, חוף השנהב, כף ורדה, מאלי, ניז'ר, בון, גינאה המשוונית, הרפובליקה הדמוקרטית של קונגו, הרפובליקה המרכז-אפריקאית, הרפובליקה של קונגו, סאו טומה ופרינסיפה, צ'אד, רואנדה, ג'יבוטי, מאוריציוס, מדגסקר, ביישל, אנגוליה, לסוטו ומוזמביק לא ידועים נתונים על איסור או התרה בחוק.
נקודת מבטם של מנהיגים באפריקה על נטייה הומוסקסואלית.
נשיא זימבבואה לשעבר, רוברט מוגאבה, היה חסר פשרות בהתנגדותו לזכויות הלהט"ב בזימבבואה. בספטמבר 1995 הציג הפרלמנט של זימבבואה חקיקה האוסרת על פעולות הומוסקסואליות. בשנת 1997 מצא בית המשפט את כנען בננה, קודמו של מוגאבה והנשיא הראשון של זימבבואה, אשם ב-11 סעיפי מעשי סדום ותקיפה מגונה. מוגאבה התייחס בעבר לאנשי קהילת הלהט"ב כאל "גרועים מכלבים וחזירים".בגמביה הוביל הנשיא לשעבר יחיא ג'מה את הקריאה לחקיקה שתקבע חוקים נגד הומוסקסואלים שיהיו "מחמירים יותר מאלה שבאיראן", וכי הוא "יחתוך את הראש" של כל הומוסקסואל או לסבית שתתגלה במדינה. דיווחי חדשות הצביעו על כך שממשלתו מתכוונת להוציא להורג את כל ההומוסקסואלים במדינה. בנאום שנשא בטאלינדינג העמיד ג'מה "אולטימטום סופי" לכל ההומואים או הלסביות בגמביה שיעזבו את הארץ. בנאום שנשא בפני האומות המאוחדות ב-27 בספטמבר 2013, אמר ג'מה כי "הומוסקסואליות על כל צורותיה וביטויה, שאמנם מקודמות כזכות אדם על ידי כמה מעצמות, אף על פי שהיא רעה מאוד, אנטי-אנושית וגם מנוגדת כלפי אללה. ומי שעושה זאת רוצה לשים סוף לקיום האנושי". בשנת 2014, ג'מה כינה הומוסקסואלים כ-"שרצים" באומרו כי "אנו נילחם בשרצים אלה המכונים הומוסקסואלים או הומואים באותו אופן בו אנו נלחמים נגד יתושים הגורמים למלריה, אם לא בצורה אגרסיבית יותר". הוא המשיך לזלזל בלהט"בים באומרו כי "מבחינתי להט"בים יכולים לעמוד כהגדרה כמו צרעת, זיבה, חיידקים ושחפת. כל אלה רק פוגעים בקיום האנושי". בשנת 2015, בניגוד לביקורת המערב, הגביר ג'מה את הרטוריקה האנטי-הומוסקסואלית שלו ואמר לקהל במהלך סיור חקלאי, "אם תעשו את זה בגמביה אני אחרוך לכם את הגרון - אם אתה גבר ורוצה להתחתן עם גבר אחר במדינה הזאת ואנחנו תופסים אותך, אף אחד לעולם לא ישים לב אליך שוב, ואף אדם לבן לא יכול לעשות שום דבר בקשר לזה".
באוגנדה נערכו לאחרונה מאמצים לקדם עונש מוות על הומוסקסואליות. העיתון הבריטי הגרדיאן דיווח כי הנשיא יוורי מוסווני נראה כי מתכוון "להוסיף את גיבויו" למאמץ החקיקה, בין היתר בטענות כי "הומוסקסואלים אירופאים מגייסים אזרחים באפריקה" וכי "מערכות יחסים הומוסקסואליות מנוגדות לרצון האל".
אבונה פאולוס, הפטריארך המנוח של הכנסייה האורתודוקסית האתיופית הקדומה, שיש לה השפעה חזקה מאוד באתיופיה הנוצרית, קבע כי הומוסקסואליות היא התנהגות כמו של חיה שיש להענישה.
צ'אד העבירה בשנת 2017 חוק המפליל נטייה חד-מינית כמעשי סדום. בעבר, מעולם לא היו במדינה חוקים נגד פעילות חד-מינית בהסכמה. לעומת זאת, מספר מדינות אפריקאיות כמו לסוטו, סאו טומה ופרינסיפה, מוזמביק, איי סיישל, אנגולה ובוטסואנה ביטלו את חוקי ההפלה בשנים האחרונות. לגליזציה של פעילות מינית חד מינית חוקית מוצעת במאוריציוס, בתוניסיה, בנמיביה ובמרוקו. בשנת 2019, גבון העבירה חוק המפליל מעשי סדום והפכה את החלטתה על ידי ביטול הפללה מחדש של הומוסקסואליות שנה לאחר מכן בשנת 2020.
זכויות להט&quot;ב באירופה
זכויות להט"ב (לסביות, הומואים, טרנסג'נדרים וביסקסואלים) ביבשת אירופה הן מגוונות מאוד ממדינה למדינה. 17 מתוך 29 המדינות בעולם שאישרו נישואים חד-מיניים בשטחן הן אירופיות. 13 מדינות נוספות אישרו איחוד אזרחי או צורות איחוד אחרות המקנות לזוגות חד-מיניים זכויות אזרחיות השוות לאלה של זוגות הטרוקסואלים נשואים, כגון "זוגיות רשומה", "זוגיות אזרחית" או "זוגיות דומסטית" אם כי לעיתים לא נכלל בתוכנם התרה לאימוץ משותף.למרות הרדיפה של הומואים ולסביות, שרווחה במהלך ההיסטוריה של אירופה, מתקופת האימפריה הרומית ועד למאה ה-20, ובפרט רדיפה של הומוסקסואלים במהלך השואה, כיום, אנשי קהילת הלהט"ב בעיקר בצפון אירופה ובמערבהּ חיים לצד זכויות אזרחיות מלאות וקבלה חברתית רחבה מבכל יבשת אחרת בעולם.
נכון לשנת 2021, אירופה היא היבשת היחידה שבה הומוסקסואליות חוקית בכל המדינות והשטחיהן התלויים. מתוך 47 המדינות עם צבא, ב-40 מדינות להט"בים מוצהרים יכולים להתגייס לצבא. ב-44 מתוך 51 המדינות באירופה ישנה הגנה חלקית או מוחלטת מאפליה על בסיס מגדר ונטייה מינית. ב-29 מדינות ישנה הכרה מסוימת בזוגיות חד מינית וב-22 מדינות יש לזוגות חד-מיניים אפשרות לאמץ.
מספר מדינות באירופה אינן מכירות באיגודים חד מיניים, ונישואין מוגדרים כאיחוד אך ורק בין גבר לאישה בחוקות ארמניה, בלארוס, בולגריה, קרואטיה, גרוזיה, הונגריה, לטביה, ליטא, מולדובה, מונטנגרו, פולין, רוסיה, סרביה, סלובקיה ואוקראינה. אולם מבין אלו, ארמניה מכירה בנישואין חד מיניים שנערכו בחו"ל וקרואטיה, הונגריה ומונטנגרו מכירות בשותפויות חד-מיניות. מזרח אירופה נתפס כבעל זכויות משפטיות והגנה פחותה, תנאי מחיה גרועים יותר ודעת קהל פחות תומכת בזכויות להט"ב מאשר במערב אירופה לאור היסטוריית האזור כלפי אי קבלת הומוסקסואליות מתקופת ברית המועצות אשר הפלילה מערכות יחסים חד מיניות.
כל מדינות אירופה המתירות נישואים חד מיניים מאפשרות גם אימוץ משותף של זוגות חד מיניים, וכך גם אנדורה (אשר איננה מכירה בנישואים). מבין המדינות שיש להן איגודים אזרחיים, אף אחת מלבד אנדורה לא מאפשרת אימוץ משותף (מלבד קרואטיה מאז 2021), ורק מחציתן מאפשרות אימוץ הורה חורג של בן או בת הזוג.